સમાજના પતનનું કારણ એ કંઈ નિરક્ષરતા કે ઓછું ભણતર નથી, પણ મોહમાયાથી ભરેલું અપવિત્ર મન છે. આયુષ્યના પચીસ વર્ષો શિક્ષણ લેવામાં ગયાંં અને છતાં મોટા ભાગના મનુષ્યોને સાચી સમજણ ખીલી નહિ. રણનું રોઝ પ્રાણી મૃગજળ જોઈને તરસ છિપાવવા દોડે તેમ આ ભણેલા ગણેલા ડિગ્રીધારી અણસમજુ મનુષ્યો તૃષ્ણાને સંતોષવા દોડતાજ રહ્યા અને દુઃખી થતા જ રહ્યા. ગતિશીલ જીવનમાં એક બીજાથી ચઢિયાતો થવાના પ્રયત્નોમાં તેમનો જીવન દિપક બુઝાઈ ગયો અને બાંધેલા કર્મો ભોગવવા નરકની ગતિમાં જવું પડ્યું. અફસોસ! આવા હોશિયાર કહેવાતા મનુષ્યો જીવનમાં કશું પામી ન શક્યા અને તેમનો આ અમૂલ્ય મનુષ્ય ભવ એળે ગયો. શું હું પણ આવોજ એક ભણેલો ગધેડો છું?